ananddey/assamese-wiki-corpus huggingface dataset:
আইছা খালিদ

আইছা খালিদ এগৰাকী মহিলা সমসাময়িক ভিচুৱেল শিল্পী, যিয়ে স্থাপত্য স্থানত ক্ষুদ্ৰ চিত্ৰকলা, বস্ত্ৰশিল্প, ভিডিঅ' আৰু নিৰ্দিষ্ট ইনষ্টলেচনৰ সৈতে কাম কৰে।

পাকিস্তানৰ পৰা অহা এনে এটা প্ৰজন্মৰ শিল্পীৰ ভিতৰত খালিদ অন্যতম যিয়ে ক্ষুদ্ৰ চিত্ৰকলাৰ পৰম্পৰাক আন্তঃৰাষ্ট্ৰীয় পৰ্যায়ত বিখ্যাত সমসাময়িক শিল্পৰ ৰূপলৈ ৰূপান্তৰিত কৰিছে। শেহতীয়া বছৰবোৰত খালিদৰ শৈলী যথেষ্ট বৃহৎ চিত্ৰকলা, মিউৰেল আৰু ইনষ্টলেচনলৈকে বিস্তৃত হৈ আছে। তেওঁ পাকিস্তানী 'নব্য-ক্ষুদ্ৰ' বিদ্যালয় বুলি কোৱা বিদ্যালয়খনৰ সদস্য।

জীৱনী

১৯৯৩ চনত খালিদে লাহোৰৰ নেচনেল কলেজ অৱ আৰ্টছৰ পৰা স্নাতক ডিগ্ৰী লাভ কৰে আৰু ২০০৩ চনত আমষ্টাৰডামৰ ৰিজকছাকাডেমিৰ পৰা স্নাতকোত্তৰ ডিগ্ৰী সূক্ষ্ম কলাৰ ডিগ্ৰী সম্পূৰ্ণ কৰে।

ৰিজকছাকাডেমিত দুবছৰীয়া ফেল'শ্বিপক তেওঁ প্ৰকৃত শিক্ষণ অভিজ্ঞতা বুলি অভিহিত কৰিছে, কাৰণ তেওঁ সন্মুখীন হোৱা সংস্কৃতিৰ চমকৰ বাবে। তেওঁৰ ক্ষুদ্ৰ ছবিবোৰৰ প্ৰতি আমষ্টাৰডামৰ দৰ্শকৰ প্ৰতিক্ৰিয়া পাকিস্তানৰ প্ৰতিক্ৰিয়াৰ তুলনাত কেনেদৰে পৃথক আছিল সেই বিষয়ে তেওঁ বৰ্ণনা কৰিছে:
ভাদ

ভাদ অসমীয়া বৰ্ষপঞ্জীৰ পঞ্চম মাহ। ই অসমীয়া পঞ্জিকাৰ বাৰটা মাহ, ক্ৰমে ব'হাগ, জেঠ, আহাৰ, শাওন, ভাদ, আহিন, কাতি, আঘোণ, পুহ, মাঘ, ফাগুন আৰু চ'তৰ অন্যতম। ভাদত ৩১ দিন থাকে। এই ভাদ মাহতেই দুই মহাপুৰুষ শ্ৰীমন্ত শংকৰদেৱ আৰু শ্ৰী শ্ৰী মাধৱদেৱৰ তিৰোভাৱ তিথি। ১ ভাদ হ'ল এই মাহৰ প্ৰথম দিন। এই দিনটোৰ পৰাই অসমীয়া মানুহে গুৰু দুজনাক সুঁৱৰি নামঘৰত দৈনিক নাম প্ৰসংগ কৰে।

অন্য পঞ্জিকাত ভাদৰ সমসাময়িক মাহ

অসমীয়া পঞ্জিকাত ভাদ মাহ চলি থাকোঁতে গ্ৰেগৰিয়ান পঞ্জিকাত আগষ্ট আৰু ছেপ্টেম্বৰ হয়। ভাদ আগষ্টৰ ১৮ তাৰিখ বা ১৯ আগষ্টত আৰম্ভ হয় আৰু ছেপ্টেম্বৰৰ মধ্যলৈকে থাকে। ভাদ মাহ চলি থকাৰ সময়ত অন্য কিছু ভাৰতীয় হিন্দু পঞ্জিকাত শ্ৰাৱন মাহ চলি থাকে।

উৎসৱ পৰ্ব, দিৱস আদি

১ভাদ -- নাম-প্ৰসংগৰ আৰম্ভণি।
শংকৰদেৱৰ তিৰোভাৱ তিথি (১৪২৬), শুক্লা প্ৰতিপদ তিথি।
গণেশ চতুৰ্থী
কৰম পূজা
আনন্দ চন্দ্ৰ আগৰৱালা, ড॰ সৰ্ব্বেপল্লী ৰাধাকৃষ্ণনৰ জন্মদিন (শিক্ষক দিৱস), সলিল চৌধুৰী, মাদাৰ টেৰেছা, ইন্দিৰা মিৰিৰ স্মৃতি দিৱস (১৪২৬), শুক্লা সপ্তমী তিথি।
মাধৱদেৱৰ তিৰোভাৱ তিথি।
শ্ৰীকৃষ্ণৰজন্মাষ্টমী।
ঠাকুৰ অনুকূলচন্দ্ৰৰ আবিৰ্ভাৱ তিথি।
শ্ৰী শ্ৰী বিশ্বকৰ্মা পূজা।

তথ্য সংগ্ৰহ

শ্ৰেণী:অসমীয়া মাহ
ভাৰতৰ ৰাষ্ট্ৰীয় মহিলা ফিল্ড হকী দল

ভাৰতৰ ৰাষ্ট্ৰীয় মহিলা ফিল্ড হকী দলে আন্তঃৰাষ্ট্ৰীয় ফিল্ড হকী প্ৰতিযোগিতাত ভাৰতক প্ৰতিনিধিত্ব কৰে, এই দল হকী ইণ্ডিয়াৰ দ্বাৰা পৰিচালিত। নভৱৰ্ণা নামৰে পৰিচিত এই দলে আন্তঃৰাষ্ট্ৰীয় হকী ফেডাৰেচনৰ বিশ্ব ৰেংকিঙত ২০২১ চনৰ আগষ্টৰ অনুসৰি সপ্তম স্থানত আছে আৰু এছিয়াৰ শ্ৰেষ্ঠ দল হিচাপে স্থান লাভ কৰিছে। দলটোৱে ২০০২ কমনৱেলথ গেমছ আৰু ১৯৮২ এছিয়ান গেমছত স্বৰ্ণ পদক জয় কৰিছে। তেওঁলোকে ২০০৪ আৰু ২০১৭ চনত দুবাৰকৈ মহিলা এছিয়া কাপ জিকিছে। দলটোৱে ২০১৬ চনত এছিয়ান চেম্পিয়নছ ট্ৰফীও জিকিছিল। ২০১২ চনত অনুষ্ঠিত ২০২০ টকিঅ' গ্ৰীষ্মকালীন অলিম্পিকত দলটোৱে প্ৰথমবাৰৰ বাবে মহিলা হকীৰ অলিম্পিক প্ৰতিযোগিতাত ছেমি ফাইনেলত উপনীত হৈছিল কিন্তু ছেমিফাইনেলত আৰ্জেণ্টিনাৰ হাতত আৰু তাৰ পাছত ব্ৰঞ্জৰ পদকৰ খেলত গ্ৰেট ব্ৰিটেইনৰ হাতত পৰাস্ত হোৱাৰ ফলত চতুৰ্থ স্থান লাভ কৰি কোনো পদক অৰ্জন কৰাত ব্যৰ্থ হয়।

প্ৰদৰ্শনৰ ইতিহাস

ভাৰতৰ ৰাষ্ট্ৰীয় মহিলা ফিল্ড হকী দলটোৰ প্ৰথম সফল প্ৰদৰ্শন আছিল ১৯৭৪ চনত মাণ্ডেলিউত অনুষ্ঠিত মহিলা হকী বিশ্বকাপত, য'ত তেওঁলোকে চতুৰ্থ স্থান লাভ কৰিছিল। অলিম্পিকত তেওঁলোকৰ সৰ্বশ্ৰেষ্ঠ প্ৰদৰ্শন আছিল ১৯৮০ চনৰ মস্কো গ্ৰীষ্মকালীন অলিম্পিকত যেতিয়া অলিম্পিকৰ ইতিহাসত প্ৰথমবাৰৰ বাবে মহিলাৰ হকী প্ৰতিযোগিতা অনুষ্ঠিত হৈছিল, তাত তেওঁলোক চতুৰ্থ স্থানত আহিছিল। দলটোৱে ১৯৮২ চনত নতুন দিল্লীত অনুষ্ঠিত প্ৰথম এছিয়ান গেমছত ফাইনেলত কোৰিয়াক পৰাস্ত কৰি স্বৰ্ণ পদক লাভ কৰে।

২০০২ চনৰ কমনৱেলথ গেমছ, ২০০৩ চনৰ আফ্ৰো-এছিয়ান গেমছ আৰু ২০০৪ চনৰ মহিলা হকী এছিয়া কাপৰ সময়ত কেপ্টেইন সুৰজ লতা দেৱীয়ে দলটোক একেৰাহে তিনি বছৰৰ বাবে স্বৰ্ণ পদক লাভ কৰাত সফল কৰিছিল। ২০০৪ চনৰ জয়ৰ পিছত দলৰ সদস্যসকলক "আচি (জছজিৎ) জৈচি কোই নেঁহি" বা "হকীৰ সোণালী ছোৱালী" বুলি কোৱা হৈছিল। ২০০২ চনৰ কমনৱেলথ গেমছত দলটোৱে কেপ্টেইন সুৰজ লতা দেৱীৰ নেতৃত্বত অংশগ্ৰহণ কৰিছিল। দলটোৱে নিউজিলেণ্ডক পৰাস্ত কৰি ফাইনেলত প্ৰৱেশ কৰিছিল আৰু ইংলেণ্ডক পৰাস্ত কৰি স্বৰ্ণ পদক জয় কৰিছিল। এই পৰিঘটনাটোৱে ২০০৭ চনত মহিলাৰ ফিল্ড হকীক লৈ নিৰ্মিত বলিউডৰ 'চক দে! ইণ্ডিয়া' চলচ্চিত্ৰখনৰ অনুপ্ৰেৰণা হিচাপে কাম কৰিছিল।

দলটোৱে ২০১৩ চনত কুৱালালামপুৰত অনুষ্ঠিত মহিলা হকী এছিয়া কাপত চীনক শ্বুটআউটত পৰাস্ত কৰি তৃতীয় স্থান অৰ্জন কৰিছিল। ২০১৪ চনৰ কমনৱেলথ গেমছত দলটোৱে পঞ্চম স্থানত থাকে; ২০১৪ চনৰে ইন্সিয়ন এছিয়ান গেমছত জাপানক এক কঠিন প্ৰতিদ্বন্দ্বিতাৰ খেলত ২-১ গ'লত পৰাস্ত কৰি এছিয়ান গেমছত তেওঁলোকৰ তৃতীয় ব্ৰঞ্জৰ পদক অৰ্জন কৰে। ২০১৫ চনৰ গ্ৰীষ্মকালত দলটোৱে ২০১৪-১৫ মহিলা এফ আই এইচ হকী ৱৰ্ল্ড লীগৰ ৰাউণ্ড ২ আয়োজন কৰে আৰু শীৰ্ষস্থান দখল কৰি পৰৱৰ্তী পৰ্যায়ৰ বাবে যোগ্যতা অৰ্জন কৰে। এণ্টৱাৰ্পত অনুষ্ঠিত ৱৰ্ল্ড লীগ ছেমিফাইনেলত দলটোৱে শ্ৰেণীবিভাজন খেলত উচ্চ স্থানত থকা জাপানক পৰাস্ত কৰি পঞ্চম স্থান লাভ কৰে। ভাৰতীয় মহিলাৰ ৰাষ্ট্ৰীয় ফিল্ড হকী দলে ১৯৮০ চনৰ গ্ৰীষ্মকালীন অলিম্পিকৰ পিছত প্ৰথমবাৰৰ বাবে ২০১৬ গ্ৰীষ্মকালীন অলিম্পিকৰ বাবে যোগ্যতা অৰ্জন কৰে। তেওঁলোক গ্ৰুপ পৰ্যায়ত বাহিৰ হৈ ৬ষ্ঠ স্থান লাভ কৰিছিল।

২০২১ চনত অনুষ্ঠিত টকিঅ' ২০২০ গ্ৰীষ্মকালীন অলিম্পিকত ৰাণী ৰামপালৰ নেতৃত্বত ভাৰতৰ ৰাষ্ট্ৰীয় মহিলা ফিল্ড হকী দলে ১৯৮০ চনৰ পাছত প্ৰথমবাৰ বাবে ছেমিফাইনেলত প্ৰৱেশ কৰে। পিছে ছেমিফাইনেলত আৰ্জেণ্টিনাৰ হাতত ২-১ ব্যৱধানত আৰু ব্ৰঞ্জৰ পদকৰ খেলত ২০১৬ ৰ বিজয়ী গ্ৰট ব্ৰিটেইনৰ হাতত ৪-৩ ব্যৱধানত পৰাস্ত হৈ চতুৰ্থ স্থান লাভ কৰে। ১৯৮০ চনৰ পাছত অলিম্পিকত মহিলা দলটোৰ আছিল সৰ্বশ্ৰেষ্ঠ প্ৰদৰ্শন।

লগতে চাওক

ভাৰতৰ ৰাষ্ট্ৰীয় পুৰুষ ফিল্ড হকী দল

তথ্য সংগ্ৰহ

শ্ৰেণী:ভাৰতৰ ৰাষ্ট্ৰীয় ক্ৰীড়া দল
অলিম্পিকত পাকিস্তান

alt=পাকিস্তানৰ পতাকা|
পাকিস্তানে ১৯৪৮ চনত লণ্ডনত অনুষ্ঠিত হোৱা অলিম্পিক গেমছত প্ৰথমবাৰৰ বাবে অংশগ্ৰহণ কৰিছিল। দেশখনত ১৯৪৮ চনত পাকিস্তান অলিম্পিক এছ’চিয়েচন গঠন হোৱাৰ বিপৰীতে ১৯৬২ চনত পাকিস্তান স্প’ৰ্টছ ব’ৰ্ড গঠন কৰা হয়।

১৯৪৮ চনত লণ্ডনত অনুষ্ঠিত হোৱা অলিম্পিক গেমছত প্ৰথমবাৰৰ বাবে অংশগ্ৰহণ কৰিছিল পাকিস্তানে, আৰু তেতিয়াৰ পৰাই ১৯৮০ চনত ছোভিয়েট ইউনিয়নত অনুষ্ঠিত হোৱা গ্ৰীষ্মকালীন অলিম্পিক বৰ্জনৰ বাহিৰে প্ৰতিখন গ্ৰীষ্মকালীন অলিম্পিক গেমছত অংশগ্ৰহণ কৰিবলৈ খেলুৱৈ পঠিয়াইছে। ২০১০ চনৰ ভেংকুৱাৰ শীতকালীন অলিম্পিকৰ পিছত ই প্ৰতিখন শীতকালীন অলিম্পিক গেমছত অংশগ্ৰহণ কৰি আহিছে। আলপাইন স্কিয়ৰ মহম্মদ আব্বাছে শীতকালীন অলিম্পিকৰ ইভেণ্টৰ বাবে যোগ্যতা অৰ্জন কৰা প্ৰথমজন পাকিস্তানী খেলুৱৈ হিচাপে পৰিগণিত হৈছিল।
alt=অলিম্পিকৰ চিহ্ন|
পাকিস্তানী খেলুৱৈসকলে বৰ্তমানলৈকে ৪টা সোণৰ পদককে ধি মুঠ ১১টা পদক লাভ কৰিছে। এই সকলোবোৰ পদক গ্ৰীষ্মকালীন অলিম্পিকত লাভ কৰিছে। ১৯৫৬ চনৰ পৰা ১৯৯২ চনৰ ভিতৰত পাকিস্তানৰ পুৰুষৰ ফিল্ড হকী দলে অংশগ্ৰহণ কৰা ৯খন খেলত ৮টা পদক লাভ কৰে। ইয়াৰ ভিতৰত ১৯৫৬ চনৰ পৰা ১৯৭২ চনৰ ভিতৰত একেৰাহে ৫টা ফাইনেলত দৌৰাটোও আছিল, য’ত হকী দলটোৱে দ্ৰুত একেৰাহে ২টা সোণ আৰু ৩টা ৰূপৰ পদক লাভ কৰিছিল।

আৰ্ছাদ নাদীম হৈছে একমাত্ৰ পাকিস্তানী খেলুৱৈ যিয়ে ব্যক্তিগত অলিম্পিক স্বৰ্ণ পদক লাভ কৰি অলিম্পিকৰ অভিলেখ গঢ়িছে।

পাকিস্তানৰ পদকৰ তালিকা

গ্ৰীষ্ম অলিম্পিকত লাভ কৰা পদকৰ তালিকা

অলিম্পিক
খেলুৱৈ
খেল অনুযায়ী খেলুৱৈৰ সংখ্যা
পদক
মুঠ
স্থান
|Athletics
|Badminton
|Boxing
|Cycling
|Field Hockey
|Judo
|Sailing
|Shooting
|Swimming
|Table tennis
|Weightlifting
|Wrestling

1900–1936 ৰ অংশহিচাপে
৩৯ ৫ - ৩ ২ ১৯ - - - ৪ - ২ ৪
- - - 0 –
৪৪ ১৬ - ৪ ২ ১৮ - - ২ ২ - ১ ১
- - - 0–
৬২ ১৯ - ৬ ৪ ১৮ - - ২ ৩ - ৩ ৬
- ১ - ১৩১
৪৯ ১২ - ৪ ২ ১৮ - - ৪ - - ২ ৭
১ - ১২২০
৪১ ৬ - ৪ ৪ ১৮ - - ৫ - - ১ ৬
- ১ - ১৩০
২০ - - - - ১৮ - - - - - - ২
১ - - ১২৯
২৫ ৫ - ২ - ১৮ - - - - - ১ ২
- ১ - ১৩৩
২৪ ২ - ২ - ১৬ - - - - - ২ ২
- - 1 ১৩৭
অংশগ্ৰহণ কৰা নাছিল।
৩ - ৪ - ১৬ - 6 - - - - ২
১ - - ১২৫
৩১ ৭ - ২ - ১৬ - ২ - - ১ - ৩
- - ১ ১৪৬
২৭ ৪ - ৪ - ১৬ - ২ - - - - ১
- - ১ ১৫৪
২৪ ২ - ৪ - ১৬ - - - ১ - - ১
- - - 0 –
২৭ ২ - ৪ - ১৬ - ৩ ১ ১ - - - - - - 0 –
২৬ ২ - ৫ - ১৬ - - ১ ২ - - - - - - 0 –
২১ ২ - - - ১৬ - - ১ ২ - - - - - - 0 –
২১ ২ - - - ১৬ - - ১ ২ - - - - - - 0 –
৭ ২ - - - - ১ - ২ ২ - - - - - - 0 –
১০ ২ ১ - - - ১ - ৩ ২ - ১ - - - - 0 –
৭ ২ - - - - - - ৩ ২ - - - ১ - - ১ ৬২
আগন্তুক অলিম্পিক

মুঠ ৪ ৩ ৪ ১১ ৭৮

শীতকালীন অলিম্পিকত লাভ কৰা পদক তালিকাঃ
খেল অনুযায়ী পদকৰ তালিকা
খেল
সোণ
ৰূপ
ব্ৰঞ্জ
মুঠ
স্থান
৩ ৩ ২ 8 ৬
১ 0 0 ১ ৭৪
0 0 ১ ১ ৭৪
0 0 ১ ১ ৬৫

Total ৪ ৩ ৪ ১১ ৭৮

তথ্য়সূত্ৰ
পদ্মা-পুৰাণ

পদ্মা-পুৰাণ মনসা বা পদ্মাদেৱীৰ মাহাত্ম্য আৰু গৌৰৱ প্ৰকাশক এখন প্ৰাচীন গ্ৰন্থ। গ্ৰন্থখনৰ লেখক সুকবি নাৰায়ণদেৱ। এই গ্ৰন্থখন এখন গীতি সাহিত্য। ই পঞ্চালী-গীতৰ শৈলীত ৰচিত।

বিষয়বস্তু

পূজাৰ সৈতে জড়িত প্ৰাৰ্থনামূলক বা বৰ্ণনামূলক গীত-পদ;
চন্দ্ৰধৰৰ কাহিনী;
বেউলা-লখিন্দৰৰ কাহিনী;
দেওৰপদ বা দেওধনী নচোওৱা গীত আৰু
সামৰণি গীত।

ব্যৱহৃত ৰাগ-ৰাগিনী

গ্ৰন্থখনৰ গীত সমূহ কৰুণ ৰসৰ। বিভিন্ন ৰাগ-ৰাগিনী সমূহ হৈছে- শ্ৰী, ঝুলনা, মল্লাৰ, ভৈৰৱী, মালগৰা, পটমঞ্জৰী, ধনশ্ৰী, ভাটিয়ালি, নাট, শ্ৰীবসন্ত, কৈবলু, তুড়বসন্ত, কৰুণা ভাটিয়ালি, কামন্দৰ, কেদাৰ, পাহাৰী, কৰুণা, কমোদ, অহিৰ, বৰাৰি, ৰামগিৰি, পাসজ, চই(চয়)। এই সমূহৰ প্ৰায়বিলাকেই সুকনানি বা সুকনান্নি আৰু ব্যাস ওজাপালিৰ পৰম্পৰাগতভাৱে চলি আহিছে। পাঞ্চালী সংগীতৰ নিয়ম অনুসৰি গীত সমূহ দিহা বিশিষ্ট। দিহাবোৰৰ বিষয়বস্তু বৈষ্ণৱ আৰু নৱবৈষ্ণৱ আদৰ্শৰ।

চৰিত্ৰসমূহ

শিৱ( দেৱতা)
নাৰদ(শিৱৰ ভাগিনীয়েক ৰূপে কল্প সলাইছে)
চন্দ্ৰধৰ(ট্ৰেজিক নায়ক)
লখিন্দৰ(মানৱ চৰিত্ৰ)
মনসা-পদ্মা-বিষহৰী(শিৱপুত্ৰী,দেৱী)
বেউলা(মানৱ চৰিত্ৰ)
নেতা(পদ্মাৰ জ্যেষ্ঠ ভগ্নী)
সোনেকা বা সনেকা(চন্দ্ৰধৰ স্ত্ৰী চৰিত্ৰ)

সুকবি নাৰায়ণদেৱ

সুকবি নাৰায়ণদেৱৰ জন্মস্থান আৰু সময়ক লৈ বিভিন্ন জনে বিভিন্ন মত দিছে। কোনো কোনো পণ্ডিতৰ মতে নাৰায়ণদেৱৰ জন্ম হৈছিল মগধত অৰ্থাৎ বিহাৰত। শ্ৰীহট্ট (সিলেট) জিলাত নাৰায়ণদেৱৰ জন্ম হৈছিল বুলিও জনশ্ৰুতি প্ৰচলিত থকা দেখা যায়। শ্ৰীহট্ট জিলা ভাৰত বিভাজনৰ পূৰ্বলৈকে অসমৰ চাৰিসীমাৰ ভিতৰতে আছিল। দীনেশ্বৰ শৰ্মাৰ মতে নাৰায়ণদেৱ আছিল ধৰ্ম নাৰায়ণৰ সভাকবি। বঙলা পণ্ডিত সুকুমাৰ সেনৰ মতে নাৰায়ণদেৱ যোড়শ শতিকাৰ লোক। কোনো কোনো বঙালী পণ্ডিতৰ মতে খৃষ্টাব্দ দ্বাদশ-ত্ৰয়োদশ শতিকাত নাৰায়ণদেৱৰ উদ্ভৱ হৈছিল। কোনো কোনো অসমীয়া কবিৰ মতে নাৰায়ণদেৱ খৃষ্টাব্দ দ্বাদশ শতিকাৰ লোক। অৱশ্যে নাৰায়ণদেৱৰ উদ্ভৱ মনকৰ আৰু দুৰ্গাবৰ কায়স্থৰ পাছত। গতিকে নাৰায়ণদেৱৰ উদ্ভৱ খৃষ্টাব্দ যোড়শ শতিকাৰ শেষভাগ বা খৃষ্টাব্দ সপ্তদশ শতিকাৰ আগভাগত হোৱা বুলি কোৱা হয়। নাৰায়ণদেৱৰ গীত সমূহে বিহাৰত বিহাৰী ৰূপ, বংগদেশত বঙালী আৰু অসমত অসমীয়া ৰূপ লাভ কৰিছে। নাৰায়ণদেৱৰ বৰ্তমানলৈ উদ্ধাৰ হোৱা গ্ৰন্থ কেৱল পদ্মা-পুৰাণ। গ্ৰন্থখন সম্পূৰ্ণ ৰূপত ছপা হোৱা নাই।

তথ্যসূূত্ৰ

শ্ৰেণী:অসমীয়া গ্ৰন্থ
বিক্ৰম সংবৎ

বিক্ৰম সংবৎ বা বিক্ৰমী ভাৰতীয় উপমহাদেশত প্ৰচলিত হিন্দু দিনপঞ্জী। ই নেপালৰ চৰকাৰী দিনপঞ্জী। ভাৰতৰ কেইবাখনো ৰাজ্যত বিক্ৰম সংবৎক সাংস্কৃতিক আৰু আধিকাৰীক দিনপঞ্জীৰ মৰ্যাদা দিয়া হয়। ইযাৰ বৰ্ষগণনা সৌৰ নাক্ষত্ৰ বৰ্ষৰ ভিত্তিত কৰা হয়। খ্ৰীষ্টপূৰ্ব ৫৭ ৰ পৰা বিক্ৰম সংবৎ আৰম্ভ হৈছিল। উজ্জয়িনী নগৰীৰ চন্দ্ৰবংশীয় ৰজা বিক্ৰমাদিত্যয়ে শকসকলক পৰাস্ত কৰি খ্ৰীষ্টপূৰ্ব ৫৬ত চন্দ্ৰমাহ ভিত্তিত বিক্ৰম সংবৎ আৰম্ভ কৰিছিল। বিক্ৰম সংবৎ গ্ৰেগৰিয়ান বৰ্ষপঞ্জীতকৈ ৫৬.৭ বছৰ আগবঢ়া। ইয়াত সূৰ্যসিদ্ধান্ত মতে চন্দ্ৰমাহৰ তিথি,দিন-বাৰ আদি গণনা কৰা হয়।

বিক্ৰম সংবৎ গুজৰাটত কাৰ্তিক মাহৰ শুক্লা প্ৰতিপদপদ আৰু উত্তৰ ভাৰতৰ চৈত্ৰ মাহৰ শুক্লা প্ৰতিপদৰ নৱবৰ্ষ আৰম্ভ হয়। বাৰ মাহত এক বছৰ আৰু সাত দিনৰ এক সপ্তাহ থকাৰ প্ৰক্ৰিয়া বিক্ৰম সংবৎৰ সৈতে আৰম্ভ হৈছিল। মাহসমূহ সূৰ্য আৰু চন্দ্ৰৰ গতিৰ ওপৰত নিৰ্ভৰ কৰে। বাৰটা ৰাশি হৈছে বাৰটা সৌৰ মাহ। যিদিনা সূৰ্য এটা ৰাশিত প্ৰৱেশ কৰে সেইদিনা সংক্ৰান্তি হিচাপে ধৰা হয়। পূৰ্ণিমাৰ দিনা চন্দ্ৰ যিটো নক্ষত্ৰত পৰে তাৰ আধাৰত মাহৰ নামকৰণ কৰা হৈছে। চন্দ্ৰমাহৰ ওপৰত আধাৰিত বছৰ সৌৰ বছৰতকৈ ৩ দিন, ৪৮ মুহূৰ্ত চুটি। সেয়েহে প্ৰতি ৩ বছৰত অন্তত ১টা মাহ অতিৰিক্ত ভাবে যোগ দিয়া হয়। ইয়াকে অধিমাহ বোলে। নৱবৰ্ষ আৰম্ভ হোৱাৰ দিন অনুসৰি বছৰৰ ৰজা নিৰ্ধাৰণ কৰা হয়। উদাহৰণ স্বৰূপে, বিক্ৰম সংবৎ ২০৭৫ ৰ চনৰ প্ৰথম দিন দেওবাৰত পৰা বাবে সেই বৰ্ষৰ ৰজা সূৰ্য।

ইতিহাস

প্ৰাচীন আৰু মধ্যযুগৰ বহু শিলালিপিত বিক্ৰম সংবৎৰ ব্যৱহাৰ পোৱা গৈছে। যদিও ইয়াক কিংবদন্তি ৰজা বিক্ৰমাদিত্যৰ নামেৰে নামাকৰণ কৰা হৈছিল, 'বিক্ৰম সংবৎ' শব্দটো নৱম শতিকাৰ আগলৈকে কোনো ঐতিহাসিক সমলত পোৱা নাই। একেটা কেলেণ্ডাৰ প্ৰণালী অন্যান্য নাম যেনে ক্ৰিতা আৰু মালাভা নামেৰে পোৱা গৈছে। ঔপনিৱেশিক কালত বিক্ৰম সংবৎ ৰজা বিক্ৰমাদিত্যয়ে উজ্জৈনৰ পৰা শকসকলক খেদি পঠিওৱাৰ স্মৃতিত আধাৰিত বুলি বিশ্বাস কৰা হৈছিল। অৱশ্যে পৰৱৰ্তী সময়ৰ লিপিসমূহৰ আধাৰত পণ্ডিত সকলে এনে ঘটনাৰ ঐতিহাসিক প্ৰমাণ নাই বুলি মত পোষণ কৰে। নৱম শতিকাৰ লিপিসমূহৰ শিল্পকৰ্মত বিক্ৰম সংবৎ ব্যৱহাৰ কৰিবলৈ আৰম্ভ হয়। এইসময়ত হিন্দু দিনপঞ্জী হিচাপে ই জনপ্ৰিয়তা অৰ্জন কৰিছিল। বৌদ্ধ আৰু জৈন লিপিসমূহত গৌতম বুদ্ধ বা মহাবীৰ ওপৰত আধাৰিত দিনপঞ্জী ব্যৱহাৰ কৰিছিল।

মাহ তালিকা

নং
মাহ (বিক্ৰম সংবৎ)
মাহ (অসমীয়া সমতুল্য)
দৈৰ্ঘ
গ্ৰেগৰিয়ান বৰ্ষপঞ্জী অনুসৰি মাহৰ আৰম্ভকাল
ক্ৰান্তীয় ৰাশিত (Tropical zodiac) সূৰ্য
১ চৈত্ৰ চ'ত ৩০ দিন (অধিবৰ্ষত ৩১ দিন) ২২ মাৰ্চ (অধিবৰ্ষত ২১ মাৰ্চ) মেষ
২ বৈশাখ ব'হাগ ৩১ দিন ২১ এপ্ৰিল বৃষ
৩ জ্যৈষ্ঠ জেঠ ৩১ দিন ২২ মে' মিথুন
৪ আষাঢ় আহাৰ ৩১ দিন ২২ জুন কৰ্কট
৫ শ্ৰাৱণ শাওন ৩১ দিন ২৩ জুলাই সিংহ
৬ ভাদ্ৰপদ ভাদ ৩১ দিন ২৩ আগষ্ট কন্যা
৭ আশ্বিন আহিন ৩০ দিন ২৩ ছেপ্টেম্বৰ তুলা
৮ কাৰ্তিক কাতি ৩০ দিন ২৩ অক্টোবৰ বৃশ্চিক
৯ অগ্ৰহায়ণ আঘোণ ৩০ দিন ২২ নৱেম্বৰ ধনু
১০ পৌষ পুহ ৩০ দিন ২২ ডিচেম্বৰ মকৰ
১১ মাঘ মাঘ ৩০ দিন ২১ জানুৱাৰী কুম্ভ
১২ ফাল্গুন ফাগুন ৩০ দিন ২০ ফেব্ৰুৱাৰী মীন

লগতে চাওক

শকাব্দ
ভাস্কৰাব্দ

তথ্য উৎস

বাহ্যিক সংযোগ

গ্ৰেগৰিয়ান, শকাব্দ, বিক্ৰম সংবৎ কেলেণ্ডাৰ ৰূপান্তৰক সঁজুলি

শ্ৰেণী:বৰ্ষপঞ্জী
শ্ৰেণী:হিন্দু ধৰ্ম
থমাছ কাৰ্লাইল

থমাছ কাৰ্লাইল (, ৪ ডিচেম্বৰ ১৭৯৫ – ৫ ফেব্ৰুৱাৰী ১৮৮১) আছিল এজন স্কটিছ ৰচনাকাৰ, ইতিহাসবিদ আৰু দাৰ্শনিক। তেওঁ ভিক্টোৰিয়ান যুগৰ এজন আগশাৰীৰ লেখক। তেওঁ ১৯ শতিকাৰ শিল্প, সাহিত্য আৰু দৰ্শনৰ ওপৰত গভীৰ প্ৰভাৱ পেলাইছিল।

উদ্ধৃতি

সাহিত্য হৈছে চিন্তাশীলৰ চিন্তা।
[মই] দ্ৰুতগতিত আটাইতকৈ নিৰ্ণায়ক ডাকটিকটৰ দেশপ্ৰেমিক হৈ পৰিছোঁ। স্কটলেণ্ডৰ কথা মোৰ তিক্ততা আৰু বিৰক্তিৰ সময়ত, মই তুচ্ছতাৰে কোৱাৰ দৰে, মই কেতিয়াও ইয়াৰ প্ৰতিৰক্ষাত পুৰুষসুলভভাৱে থিয় হোৱাত ব্যৰ্থ নহওঁ, যেতিয়াই কোনো ধৰ্মত্যাগী স্কটে মোক গালি-গালাজ কৰিবলৈ লয়।
আটাইতকৈ দুৰ্বল জীৱই, নিজৰ শক্তিসমূহ এটা বস্তুত কেন্দ্ৰীভূত কৰি, কিবা এটা সাধন কৰিব পাৰে। আটাইতকৈ শক্তিশালীজনে বহুতৰ ওপৰত নিজৰ প্ৰভাৱ খটুৱাই একোৱেই সম্পন্ন কৰিব নোৱাৰিব পাৰে। টোপালটোৱে অহৰহ পৰি থকাৰ ফলত আটাইতকৈ কঠিন শিলৰ মাজেৰেও নিজৰ গতিপথ অংকন কৰে। খৰখেদাকৈ কৰা ধাৰাটোৱে জঘন্য হুলস্থুলেৰে ইয়াৰ ওপৰেৰে লৰালৰিকৈ আহে, আৰু কোনো লেখ-জোখ এৰি নাযায়।

উৎস

বাহ্যিক সংযোগ

শ্ৰেণী:দাৰ্শনিক
শ্ৰেণী:ইতিহাসবিদ
শ্ৰেণী:লেখক
শ্ৰেণী:গণিতজ্ঞ
শ্ৰেণী:মৃত ব্যক্তি
শ্ৰেণী:স্কটলেণ্ডৰ ব্যক্তি
মুকুলচন্দ্ৰ গোস্বামী

মুকুল চন্দ্ৰ গোস্বামী ভাৰতৰ এগৰাকী সমাজ সেৱক। তেওঁ মানসিক ৰোগী সকলক আশ্ৰয় আৰু পুনৰ্প্ৰতিষ্ঠাৰ বাবে অশ্বদ্বীপ (Ashadeep) নামৰ এটা বেচৰকাৰী সংগঠন প্ৰতিষ্ঠা কৰে। ২০১৪ চনত ভাৰত চৰকাৰে তেওঁৰ অৱদানৰ বাবে পদ্মশ্ৰী বঁটা প্ৰদান কৰে।

চমু জীৱনী

মুকুলচন্দ্ৰ গোস্বামীয়ে প্ৰথমতে বেংকত কাৰ্য্যনিৰ্বাহ কৰিছিল। পৰৱৰ্ত্তীকালত তেওঁ সেই চাকৰি ত্যাগ কৰি ১৯৯৬ চনত নিজৰ বাসগৃহতে ‘অশ্বদীপ’ নামৰ সংগঠনটো প্ৰতিষ্ঠা কৰে। পিছলৈ এই সংগঠনেই বিস্তাৰ লাভ কৰে আৰু মানসিক ৰোগীসকলৰ বাবে প্ৰতিষ্ঠা কৰা অন্য এক গৃহ ‘ৰশ্মি’, মানসিক ৰোগীৰ পুনৰ্প্ৰতিষ্ঠানৰ বাবে থকা ‘নৱচেতনা’ আৰু বয়োজ্যষ্ঠসকলৰ দৈনিক প্ৰতিপালনৰ বাবে থকা ‘প্ৰশান্তিলয়’ আদিকো সামৰি লয়।

বঁটা আৰু সন্মান

পদ্মশ্ৰী বঁটা (২০১৪), ভাৰত চৰকাৰ

তথ্যউৎস

শ্ৰেণী:অসমৰ ব্যক্তি
শ্ৰেণী:অসমৰ সমাজকৰ্মী
শ্ৰেণী:পদ্মশ্ৰী বঁটা বিজয়ী
ডেভিদ হিলবাৰ্ট

ডেভিদ হিলবাৰ্ট (; ২৩ জানুৱাৰী, ১৮৬২ – ১৪ ফেব্ৰুৱাৰী, ১৯৪৩) আছিল এগৰাকী জাৰ্মান দাৰ্শনিক, গণিতজ্ঞ আৰু পদাৰ্থবিজ্ঞানী। উনৈশ আৰু বিংশ শতিকাৰ আৰম্ভণিৰ অন্যতম প্ৰভাৱশালী আৰু সাৰ্বজনীন গণিতজ্ঞ হিচাপে তেওঁ স্বীকৃতি লাভ কৰিছে।

উদ্ধৃতিসমূহ

গণিত কৰাৰ কলাটো হ’ল সাধাৰণীকৰণৰ সকলো বীজাণু থকা সেই বিশেষ ক্ষেত্ৰখন বিচাৰি উলিওৱা।
গণিতে কোনো জাতি বা ভৌগোলিক সীমা নাজানে; গণিতৰ বাবে সাংস্কৃতিক জগতখন এখন দেশ।
কেণ্টৰে আমাৰ বাবে সৃষ্টি কৰা স্বৰ্গৰ পৰা আমাক কোনেও বহিষ্কাৰ নকৰিব।
যদি কোনোবাই পৃথিৱীৰ দহজন জ্ঞানী মানুহক একত্ৰিত কৰি সোধে যে পৃথিৱীত বৰ্তি থকা আটাইতকৈ নিৰ্বোধ বস্তুটো কি আছিল, তেতিয়া তেওঁলোকে জ্যোতিষশাস্ত্ৰতকৈ নিৰ্বোধ অন্য কোনো বস্তু আৱিষ্কাৰ কৰিব নোৱাৰিলেহেঁতেন।
পদাৰ্থ বিজ্ঞানীসকলৰ বাবে পদাৰ্থ বিজ্ঞান অত্যন্ত কঠিন হৈ পৰিছে।
প্ৰতিটো গাণিতিক শাখাই বিকাশৰ তিনিটা পৰ্যায়ৰ মাজেৰে পাৰ হয়: অপৰিপক্ক, আনুষ্ঠানিক আৰু সমালোচনাত্মক।
গাণিতিক তত্ত্ব এটাক সম্পূৰ্ণ বুলি তেতিয়ালৈকে গণ্য কৰা নহয় যেতিয়ালৈকে আপুনি স্পষ্টকৈ নকয় যে ৰাস্তাত লগ পোৱা প্ৰথম মানুহজনকো আপুনি এইটো বুজাব পাৰে।
হাজাৰ বছৰ শুই থকাৰ পিছত যদি মই সাৰ পাই যাওঁ, তেন্তে মোৰ প্ৰথম প্ৰশ্নটো হ’ব: ৰাইমেনৰ অনুমানটো প্ৰমাণিত হৈছেনে?
গণিত হৈছে এক পূৰ্বধাৰণাবিহীন বিজ্ঞান।
গণনাসমূহক পূৰণ নেওতাৰ সৰ্বনিম্ন স্তৰত ৰাখক।
কেতিয়াবা এনেকুৱাও হয় যে মানুহৰ দিগন্তৰ বৃত্তটো সৰু হৈ পৰে আৰু ব্যাসাৰ্ধ শূন্যৰ কাষ চাপি অহাৰ লগে লগে ই এটা বিন্দুত কেন্দ্ৰীভূত হয়। আৰু তাৰ পিছত সেইটোৱেই হৈ পৰে তেওঁৰ দৃষ্টিভংগী।

লগতে চাওক

থমাছ কাৰ্লাইল

উৎস

বাহ্যিক সংযোগ

শ্ৰেণী:জাৰ্মানীৰ ব্যক্তি
শ্ৰেণী:দাৰ্শনিক
শ্ৰেণী:গণিতজ্ঞ
শ্ৰেণী:পদাৰ্থ বিজ্ঞানী
শ্ৰেণী:মৃত ব্যক্তি
উইজাৰ্ড ক্লিপ

উইজাৰ্ড ক্লিপৰ কিংবদন্তি (ইংৰাজী: Wizard Clip) হ’ল ১৮২০-ৰ দশকত ৱেষ্ট ভাৰ্জিনিয়াৰ মিডলৱেত সংঘটিত হোৱা বুলি কোৱা এটা জনপ্ৰিয় ভূতৰ গল্প। উইজাৰ্ড ক্লিপৰ কাহিনীটো সেই অঞ্চলৰ মৌখিক ইতিহাসৰ এটা অংশ। কেথলিক ৰিভিউৰ মুখ্য সম্পাদক তথা কাৰ্ডিনেল গিবনছৰ সচিব ৰেভাৰেণ্ড এলফ্ৰেড ই. স্মিথে ইয়াক "এতিয়ালৈকে কোৱা আটাইতকৈ সঁচা ভূতৰ গল্প" বুলি অভিহিত কৰিছিল।

কিংবদন্তি

ক্লিপ বা কৰ্তন

কাহিনীটোৰ মতে, ১৭৯৪ চনৰ আশে-পাশে এজন ভ্ৰমণকাৰী অচিনাকি ব্যক্তি আডাম লিভিংষ্টন নামৰ পেনচিলভেনিয়াৰ এজন প্ৰাক্তন বাসিন্দাৰ ঘৰত আশ্ৰয় লৈছিল। তাত তেওঁ অসুস্থ হৈ পৰে আৰু লিভিংষ্টনক এজন কেথলিক পুৰোহিত মাতি আনিবলৈ অনুৰোধ কৰে। সেই অঞ্চলটোত কেথলিক ধৰ্মালম্বী লোক তেনেই কম আছিল আৰু কোনো পুৰোহিত বিচাৰি পোৱা নগৈছিল; তদুপৰি লুথাৰীয় ধৰ্মৰ লিভিংষ্টনো পুৰোহিত এজন বিচৰাৰ ক্ষেত্ৰত বিশেষ আগ্ৰহী নাছিল। অৱশেষত, অচিনাকি ব্যক্তিজনৰ মৃত্যু হয় আৰু কোনো কেথলিক ধৰ্মীয় ৰীতি-নীতি নোহোৱাকৈয়ে ওচৰতে তেওঁক সমাধিস্থ কৰা হয়।

ব্যক্তিজনৰ মৃত্যুৰ পিছত কোৱা হয় যে যিটো কোঠাত তেওঁৰ মৃতদেহ আছিল, তাত মমবাতি জ্বলাই ৰাখিব পৰা নগৈছিল। ঘোঁৰাৰ খোজৰ শব্দ, বাচন-বৰ্তন ভঙাৰ শব্দ শুনা গৈছিল আৰু জুইশালৰ পৰা আঙঠিবোৰ চটিওৱা দি বাহিৰলৈ ওলাই আহিছিল। ঘৰটোৰ বিভিন্ন অংশত গধুৰ কেঁচিয়ে কিবা কটাৰ দৰে শব্দ শুনা গৈছিল আৰু সকলো ধৰণৰ সামগ্ৰী — কাপোৰ, চাদৰ আৰু বুট জোতা — আধা-চন্দ্ৰাকাৰ আৰু অন্যান্য আকৃতিৰ দৰে কটা দেখা গৈছিল। কিংবদন্তি অনুসৰি, এই অলৌকিক ঘটনাবোৰ কেইবা বছৰ ধৰি চলি আছিল, যাৰ ফলত লিভিংষ্টন পৰিয়ালটোৱে গভীৰ যন্ত্ৰণা ভোগ কৰিছিল। এটা জনপ্ৰিয় কাহিনী মতে, এগৰাকী দৰ্শকে লিভিংষ্টনৰ ঘৰত থকা সময়ত সুৰক্ষিত কৰি ৰাখিবলৈ তেওঁৰ নতুন ৰেচমী টুপীটো এখন ৰুমালত মেৰিয়াই থৈছিল; কিন্তু যোৱাৰ সময়ত তেওঁ দেখিলে যে ৰুমালখনত একো হোৱা নাই যদিও টুপীটো টুকুৰা-টুকুৰকৈ কটা হৈছে। গেলিটজিনে পিছলৈ এই ঘটনাবোৰৰ বিষয়ে তেওঁৰ বিশপ জন কেৰললৈ এটা দীঘলীয়া প্ৰতিবেদন লিখিছিল, কিন্তু সেই নথিখন হেৰাই থাকিল। অৱশ্যে গেলিটজিনে তেওঁৰ অন্যান্য লেখা যেনে 'গেলিটজিনচ লেটাৰ্ছ'ৰ "এ লেটাৰ টু এ প্ৰটেষ্টাণ্ট ফ্ৰেণ্ড" নামৰ অধ্যায়টোত ইয়াৰ উল্লেখ কৰিছে।

সেই কণ্ঠস্বৰ

কিংবদন্তিটোৰ মতে "উইজাৰ্ড ক্লিপ"ৰ উপদ্ৰৱ বন্ধ হোৱাৰ পিছতো লিভিংষ্টনৰ সম্পত্তিত অলৌকিক ঘটনাৰ অন্ত পৰা নাছিল। ফাদাৰ গেলিটজিনৰ ভ্ৰমণৰ কিছু সময়ৰ পিছতেই পৰিয়ালটোৱে এক "সান্ত্বনাদায়ক কণ্ঠস্বৰ" শুনিবলৈ পাইছিল। কোৱা হয় যে সেই ৰহস্যময় উপস্থিতিয়ে তেওঁলোকৰ সৈতে সোতৰ বছৰ ধৰি আছিল। এই কণ্ঠস্বৰটো প্ৰথমবাৰৰ বাবে এটা উজ্জ্বল পোহৰ হিচাপে দেখা দিছিল যিয়ে লিভিংষ্টনক টোপনিৰ পৰা জগাই তুলিছিল। এটা স্পষ্ট আৰু মধুৰ মাতে তেওঁক সাৰ পাবলৈ, পৰিয়ালটোক একগোট কৰিবলৈ আৰু প্ৰাৰ্থনা কৰিবলৈ কৈছিল। তেওঁ সেইমতে কাম কৰিছিল আৰু সেই ৰহস্যময় কণ্ঠস্বৰটোৱে তেওঁলোকৰ সৈতে প্ৰাৰ্থনা কৰিছিল আৰু তেওঁলোকক পথ দেখুৱাইছিল। সেই একেই কণ্ঠস্বৰটোৱে তেওঁলোকক কেথলিক ধৰ্মৰ বিষয়ে অতি সৰল অথচ সাৱলীলভাৱে শিক্ষা দি গৈছিল। লিভিংষ্টন পৰিয়ালে সেই অলৌকিক উপস্থিতিক 'পাৰ্গেটৰী'ত থকা কোনো এটা আত্মাৰ কণ্ঠ বুলি গণ্য কৰিছিল আৰু ইয়াৰ ফলতেই তেওঁলোকে কেথলিক ধৰ্মলৈ ধৰ্মান্তৰিত হৈছিল। এই ভূমিখণ্ড তেতিয়াৰপৰাই "দ্য প্ৰিষ্টচ ফিল্ড" (পুৰোহিতৰ পথাৰ) নামেৰে জনাজাত। ১৯৮৩ চনত হুইলিং–চাৰ্লষ্টনৰ ৰোমান কেথলিক ডাইচিছে এই স্থানত প্ৰিষ্ট ফিল্ড পষ্টৰেল চেণ্টাৰ উৎসৰ্গা কৰে।

আৰু চাওক

List of ghosts
Middleway, West Virginia
Demetrius Augustine Gallitzin

তথ্যসূত্ৰ

বাহ্যিক সংযোগ

The mystery of the Wizard clip (Smithfield, W. Va.) A monograph

শ্ৰেণী:কিংবদন্তি
শ্ৰেণী:অতিপ্ৰাকৃত
অভিজিত বৰুৱা

অভিজিত বৰুৱা (, জন্ম: ১৯৯০ চন) হৈছে গিনিজ ৱৰ্ল্ড ৰেকৰ্ডছ আৰু লিমকা বুক অৱ ৰেকৰ্ডছত স্বীকৃতিপ্ৰাপ্ত এজন অসমীয়া ক্ৰীড়াবিদ।

জন্ম আৰু বংশ পৰিচয়

১৯৯০ চনৰ ৩০ জুন তাৰিখে যোৰহাটৰ জিলাৰ আটিলা গাঁৱত অভিজিত বৰুৱাৰ জন্ম হয়। মাক-দেউতাক, দুজন পুত্ৰ আৰু এগৰাকী কন্যাৰে অভিজিতৰ পাঁচজনীয়া পৰিয়াল। তিনিওটা সন্তানৰ কনিষ্ঠ হৈছে অভিজিত। দেউতাক ৰঞ্জিত বৰুৱাই যোৰহাটৰ ন-আলি ৰে’ল গেটত এখন সৰু দোকান দি পৰিয়ালটো চলাই আছে। তিনিটা ল’ৰা-ছোৱালীৰ পঢ়াৰ খৰচ, তাৰ উপৰি ৯ বছৰৰ পৰাই সমৰ কলাৰ নিয়মীয়া অনুশীলন আৰু প্ৰশিক্ষণ লোৱা অভিজিতৰ বিভিন্ন সমৰ কলা প্ৰতিযোগিতাত যোগদানৰ খৰচ – এই সকলোবোৰ ৰঞ্জিত বৰুৱাৰ সীমিত উপাৰ্জনেৰে নুকুলাইছিল। সেয়ে উচ্চতৰ মাধ্যমিক পৰীক্ষাত উত্তীৰ্ণ হৈয়েই ২০০৯ চনত অসম আৰক্ষীৰ কনিষ্টবল পদত যোগ দিয়ে।

শিক্ষা আৰু প্ৰাৰম্ভিক জীৱন

মাত্ৰ ন বছৰ বয়সতে ৰাকেশ মিটেইৰ ওচৰত অভিজিতে কাৰাটে শিকিবলৈ আৰম্ভ কৰিছিল। কাৰাটেৰ ফাষ্ট ডান ব্লেক বেল্ট হোৱাৰ উপৰি কিক্ বক্সিং, থাই বক্সিং, উশ্বু আৰু যোগতো অভিজিতৰ অগাধ বুৎপত্তি আছে। অভিজিত যোৰহাট পলিটেকনিক হাইস্কুলৰ পৰা হাইস্কুল শিক্ষান্ত পৰীক্ষা আৰু উত্তৰ যোৰহাটৰ মহাত্মা গান্ধী মহাবিদ্যালয়ৰ পৰা উচ্চতৰ মাধ্যমিক পৰীক্ষাত উত্তীৰ্ণ হয়। পৰিয়ালক আৰ্থিকভাৱে সহায় কৰিবৰ বাবে ইমানতে পঢ়া-শুনা সামৰি ২০০৯ চনত অসম আৰক্ষীত যোগদান দিয়ে। বৰ্তমান অভিজিতে কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ জৰিয়তে স্নাতক শাখাৰ পঢ়া-শুনা অব্যাহত ৰাখিছে। ৩০ জানুৱাৰীৰ আবেলি ৩ বাজি ৫৬ মিনিটত ২৪ ঘণ্টাৰ ভিতৰত অভিজিতে শুদা ভৰিৰে ১৫৬.২ কিঃমিঃ অতিক্ৰম কৰে। এই দূৰত্ব অতিক্ৰম কৰিবলৈ তেওঁ ২৩ ঘণ্টা ১৯ মিনিট লয়। ইয়াৰ বাবে অভিজিতক এছিয়া বুক অফ ৰেকৰ্ডছ আৰু ইণ্ডিয়া বুক অফ ৰেকৰ্ডছ-এ সকলোতকৈ দ্ৰুততম মুষ্টিযুঁজাৰু ৰূপে স্বীকৃতি দিয়ে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ‎
শ্ৰেণী:ভাৰতৰ বক্সাৰ
শ্ৰেণী:অসমৰ আৰক্ষী বিষয়া
শাৰ্লিন ফাৰজানা

শাৰ্লিন ফাৰজানা (; জন্ম: ১৯৯০) এগৰাকী বাংলাদেশী মডেল আৰু অভিনেত্ৰী। তেওঁৰ জন্ম বাংলাদেশৰ ঢাকাত হৈছিল।

ব্যক্তিগত জীৱন

শাৰ্লিনৰ এজন ভায়েক আছে। ২০১৯ চনৰ ২৩ নৱেম্বৰত তেওঁ এহছানুল হকৰ সৈতে বিবাহপাশত আবদ্ধ হয়। তেওঁ এগৰাকী পুত্ৰ সন্তান (জন্ম: নৱেম্বৰ ২০২০) আৰু এগৰাকী কন্যা সন্তানৰ (জন্ম: ডিচেম্বৰ ২০২২) মাতৃ।

প্ৰাৰম্ভিক জীৱন

শাৰ্লিন ফাৰজানাৰ জন্ম হৈছিল ১৯৯০ চনৰ ৩ জানুৱাৰীত। তেওঁ ভিকৰুণ্নিছা নুন স্কুল এণ্ড কলেজৰপৰা এছ.এছ.চি. আৰু এইচ.এছ.চি. সম্পূৰ্ণ কৰে। তেওঁ বুলবুল ললিতকলা একাডেমীৰপৰা শাস্ত্ৰীয় নৃত্যৰ শিক্ষা গ্ৰহণ কৰিছিল আৰু নিজৰ কথক নৃত্য প্ৰদৰ্শনৰ বাবে প্ৰমাণ-পত্ৰও লাভ কৰিছিল। বাংলাদেশ টেলিভিছনত শিশু শিল্পী হিচাপেও তেওঁ তালিকাভুক্ত আছিল। স্কুলীয়া শিক্ষাৰ পঞ্চম শ্ৰেণীত তেওঁ সমগ্ৰ ঢাকাৰ ছাত্ৰ-ছাত্ৰীৰ সৈতে প্ৰতিযোগিতাত অৱতীৰ্ণ হৈ ৰাষ্ট্ৰীয় প্ৰাথমিক বৃত্তি পৰীক্ষাত দ্বিতীয় স্থান লাভ কৰিছিল। ভিকৰুণ্নিছা নুন স্কুলৰপৰা স্নাতক ডিগ্ৰী লাভ কৰাৰ পাছত তেওঁ একেখন মহাবিদ্যালয়তে যোগদান কৰে।
মাক-দেউতাকে তেওঁক সদায় চিকিৎসক হোৱাটো বিচাৰিছিল বাবে শাৰ্লিনে ঢাকাৰ ছিকদাৰ মেডিকেল কলেজত নামভৰ্তি কৰিছিল। কিন্তু তেওঁ আইন অধ্যয়নৰ প্ৰতিহে আগ্ৰহী আছিল। তেওঁ লণ্ডন বিশ্ববিদ্যালয়ৰ এক বহিঃস্থ কাৰ্যসূচীৰ জৰিয়তে আইনৰ স্নাতক ডিগ্ৰী অধ্যয়ন কৰিছিল।

কৰ্মজীৱন

২০০৮ চনত তেওঁ 'পেনটিন ইউ গট দ্য লুক' সৌন্দৰ্য প্ৰতিযোগিতাত অংশগ্ৰহণ কৰিছিল। সেই প্ৰতিযোগিতাত তেওঁ 'বেষ্ট লুক' বঁটা লাভ কৰে। ২০১০ চনত তেওঁ জাগো নামৰ এখন চিনামাত অভিনয় কৰিছিল য’ত তেওঁ ৰুকছানা নামৰ এগৰাকী তৰুণ সাংবাদিকৰ চৰিত্ৰত অভিনয় কৰিছিল। গ্ৰামীণফোন আৰু চিলন টিৰ বিজ্ঞাপন আছিল তেওঁৰ প্ৰাৰম্ভিক দিনৰ কাম। তেওঁ মূলতঃ ধাৰাবাহিকত অভিনয় কৰিছিল, যাৰ ভিতৰত আছে — ৱাদা, টু লাভ ইউ ম’ৰ, দ্য মাইজাৰ, বিন্দুটেই ফেৰা, হঠাৎ তোমাৰ জন্য, কাম ফ্ৰম ভুৱা পুৰ, লাইফ এণ্ড ফিওনা, পদ্মপাতা, ভালবসাৰ ফানুছ, যে তুমি হৰণ কৰো, তোমাৰ আমাৰ বিয়ে, টুকুৰো প্ৰেমেৰ বাঁধন, মেঘ বৃষ্টিৰ আলাপন, মেঘনীল, টু লেট বেচেলৰ ইত্যাদি। শাৰ্লিন ফাৰজানা পেনটিন প্ৰ'-ভি-ৰ ব্ৰেণ্ড এম্বেছেডৰ। তেওঁ 'সাথিয়া' নামৰ এখন চুটি ছবিটো অভিনয় কৰিছিল। তেওঁ তাৰিক আনাম খানৰ নাট্য কেন্দ্ৰ নামৰ নাট্য দলটোৰ অংশ আছিল। জনপ্ৰিয় টেলিভিছন পৰিচালক, নাট্যকাৰ আৰু সংগীতজ্ঞ মাছদ হাছান উজ্জ্বলৰদ্বাৰা পৰিচালিত ঊনপঞ্চাশ বতাহ হৈছে শাৰ্লিনৰ শেহতীয়া চিনেমা। ৰেড অক্টোবৰৰ বেনাৰত আচিফ হানিফে এই ছবিখন নিৰ্মাণ কৰিছে।

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ অভিনেত্ৰী